Public procurement notice: Contract Award Notice
Published: 2018-02-28
Buyer: Vejdirektoratet
Country: DK
Contract type: Works
Procedure: Competitive dialogue
CPV classification: 45112000 | 45221100: Bridge construction works | 45221110 | 45221111 | 45221112
Estimated value:  DKK
Award criteria: Pris, Projektets robusthed, Teknisk løsning

Technical requirements: Pris
Projektets robusthed
Teknisk løsning
Storstrømsbroen har stor regional betydning, da den forbinder Sjælland og Falster og er en vigtig del af jernbanekorridoren mellem København og Tyskland. Denne jernbanekorridor vil i løbet af de kommende år blive styrket markant med etableringen af den nye bane København-Ringsted via Køge og det kommende anlæg af Femern Bælt-forbindelsen, herunder opgraderingen og udvidelsen af jernbanelinjen mellem Ringsted og Rødby.
Når Femern Bælt forbindelsen åbner vil en stor mængde passager- og godstog mellem Skandinavien og Centraleuropa blive ført over Storstrømsbroen.
Det blev i efteråret 2011 klart, at den nuværende Storstrømsbro fra 1937 ikke vil kunne holde til den øgede jernbanegodstrafik, der vil komme, når Femern Bælt-forbindelsen åbner i 2021. På den baggrund blev der den 17. november 2011 indgået en bred politisk aftale om blandt andet Storstrømsbroen. På baggrund af den afsluttede forundersøgelse i 2012 blev det besluttet, at koncentrere det videre arbejde om anlæg af en ny bro med dobbeltsporet jernbane og vej samt nedrivning af den eksisterende bro.
En ny kombineret ca. 4 kilometer vej- og dobbeltsporet jernbanebro over Storstrømmen vil sikre den fremtidige kapacitet i denne centrale jernbanekorridor til Europa samt den lokale og regionale mobilitet. Hastigheden for passagertog på en ny Storstrømsbro vil være 200 km/t. Derfor giver en ny bro rejsetidsbesparelse på både vej og bane, ligesom trygheden for bilister vil blive forbedret i og med at kørebanen bliver bredere end på den eksisterende bro.
Det bliver en fremtidssikret bro, der vil kunne klare den øgede trafikmængde som følge af Femern Bælt-forbindelsen og samtidig reducere rejsetiden for både passager- og godstog.
Broen skal senest stå klar ved Femern Bælt-forbindelsens forventede åbning, hvorefter den nuværende Storstrømsbro nedrives.
Vejdirektoratet skal forestå opførelsen af en ny Storstrømsbro samt nedrive den eksisterende bro. Vejdirektoratet har opdelt anlægget af Storstrømsbroen og nedrivningen af eksisterende Storstrømsbro i 3 kontrakter. Denne udbudsbekendtgørelse omhandler anlægget af Storstrømsbroen. De øvrige kontrakter omhandler nedrivningen af eksisterende Storstrømsbro samt et mindre landanlæg på Masnedø som vil blive udbudt senere.
VVM-redegørelsen blev offentliggjort i november 2014 og har efterfølgende været sendt i offentlig høring. VVM-redegørelsen kan findes på følgende link: http://www.vejdirektoratet.dk/DA/vejprojekter/storstroemsbro/Dokumenter/Sider/default.aspx#.VK02AyuG9HM.
Forbindelsen udbydes som en totalentreprise. Dog vil der være bindinger i totalentreprisen, hvilket skyldes den offentliggjorte VVM-redegørelse samt høringsvar.
Udbudsmateriale forventes udsendt medio juni 2015, hvorefter der vil blive påbegyndt konkurrencepræget dialog. I den forbindelse vil der blive udarbejdet et beskrivende dokument om den konkurrenceprægede dialog, som beskriver proceduren for den konkurrenceprægede dialog. Kort efter udsendelsen af udbudsmaterialet vil der bliver afholdt et orienteringsmøde for de prækvalificerede.
Formålet med den konkurrenceprægede dialog er, at få skabt klarhed over, hvilke tekniske, juridiske og finansielle løsninger markedet kan tilbyde, således at Vejdirektoratet kan sikre, at Vejdirektoratets ønsker og behov kan blive opfyldt inden for en acceptabel økonomisk ramme.
Derefter forventes, at den konkurrenceprægede dialog vil blive påbegyndt i efteråret 2015, hvor der forventes afholdt to runder bilaterale møder. Ordregiver forbeholder sig ret til at afholde en eventuel tredje runde.


Number of bids: 4